b'\n_START_ARTICLE_\nKariotipas\n_START_PARAGRAPH_\nKariotipas \xe2\x80\x93 susistemintas chromosom\xc5\xb3 rinkinys pagal dyd\xc4\xaf ir form\xc4\x85. Kiekviena pora chromosoma pa\xc5\xbeymima skai\xc4\x8diais i\xc5\xa1skyrus lytines. Kariotipus tiria citogenetika._NEWLINE_Kariotipas tiriamas atliekant biologinius ir medicinius tyrimus. Pvz., biologijoje kariotipo tyrimai naudojami nustatyti individo priklausomyb\xc4\x99 tam tikrai r\xc5\xab\xc5\xa1iai ar populiacijai.\n_START_SECTION_\n\xc5\xbdmogaus kariotipo tyrimai\n_START_PARAGRAPH_\nDauguma \xc5\xbemogaus kariotip\xc5\xb3 \xc5\xbeymima 46,XX (moterims) ar 46,XY (vyrams), ta\xc4\x8diau pasitaiko ir pakitim\xc5\xb3, kai yra daugiau ar ma\xc5\xbeiau lyties chromosom\xc5\xb3 (47,XYY; 47,XXY; 47,XXX; 45,X).\n_START_SECTION_\nTyrimo eiga\n_START_PARAGRAPH_\nPeriferinis veninis kraujas paimamas \xc4\xaf specialius m\xc4\x97gintuv\xc4\x97lius su li\xc4\x8dio heparinu, kuris gabenamas \xc4\xaf citogenetikos laboratorij\xc4\x85. M\xc4\x97ginys laikomas +4-6 laipsni\xc5\xb3 teperat\xc5\xabroje. Kraujas s\xc4\x97jamas steriliomis s\xc4\x85lygomis pridedant augim\xc4\x85 skatinan\xc4\x8di\xc5\xb3 med\xc5\xbeiag\xc5\xb3 (mitogen\xc5\xb3) \xe2\x80\x93 tikslas \xe2\x80\x93 pagausinti kraujo limfocitus, kuri\xc5\xb3 kariotipas ir bus analizuojamas. Po 3 par\xc5\xb3 pridedama kolchicino \xe2\x80\x93 sutrikdo verpst\xc4\x97s si\xc5\xabl\xc5\xb3 formavim\xc4\x85si metafaz\xc4\x97s stadijoje \xe2\x80\x93 metafazes patogiausia analizuoti, kadangi chromosomos matosi ry\xc5\xa1kiausiai. Fiksavus ir nuda\xc5\xbeius Giemsa b\xc5\xabdu preparatas analizuojamas \xc5\xa1viesiniu mikroskopu naudojant kompiuterin\xc4\x99 vaizd\xc5\xb3 analiz\xc4\x97s sistem\xc4\x85. Tyrim\xc5\xb3 rezultatai u\xc5\xbera\xc5\xa1omi vadovaujantis tarptautin\xc4\x97s citogenetin\xc4\x97s nomenklat\xc5\xabros (ISCN) reikalavimais. Paprastai atsakymas gaunamas per 2-4 savaites. Tyrimus skiria ir interpretuoja gydytojas genetikas.'